text: [{"text_idx": "#000001", "text": "Sirius-patruljan veri\u00f0 umbor\u00f0 a\u0301 Ocean Explorer"}, {"text_idx": "#000002", "text": "Arktisk Kommando hevur havt fo\u0301lk umbor\u00f0 a\u0301 fer\u00f0amannaskipinum, Ocean Explorer, sum hevur rent seg fast i\u0301 landnyr\u00f0ingspartinum av Gr\u00f8nlandi"}, {"text_idx": "#000003", "text": "I\u0301 morgun kom Arktisk Kommando vi\u00f0 kunning um st\u00f8\u00f0una hja\u0301 fer\u00f0amannaskipinum, Ocean Explorer, i\u00f0 hevur ren seg fast i\u0301 landnyr\u00f0ingspartinum av Gr\u00f8nlandi."}, {"text_idx": "#000004", "text": "\u2013 Fyri at fa\u0301a best yvirlit av st\u00f8\u00f0uni, so hevur Arktisk Kommando havt fra\u0301 Sirius-patruljuni umbor\u00f0 a\u0301 skipinum."}, {"text_idx": "#000005", "text": "\u2013 Ho\u0301ast st\u00f8\u00f0an er trupul, so hevur Arktisk Kommando nu\u0301 fingi\u00f0 trygd fyri, at skipsmanningin og fer\u00f0afo\u0301lkini hava ta\u00f0 eftir umst\u00f8\u00f0unum gott, skrivar Arktisk Kommando a\u0301 Facebook."}, {"text_idx": "#000006", "text": "Arktisk Kommando sigur eisini, at ta\u00f0 eru ikki a\u0301bendingar um, at skipi\u00f0 hevur fingi\u00f0 ska\u00f0a."}, {"text_idx": "#000007", "text": "Ocean Explorer rendi seg fast ma\u0301nadagin, men enn hevur ta\u00f0 ikki eydnast skipinum at bli\u0301va leyst aftur. Sjo\u0301verjuskipi\u00f0 Knud Rasmussen er nu\u0301 a\u0301 veg til fer\u00f0amannaskipi\u00f0, men er nokk ikki frammi fyrr enn fri\u0301ggjamorgunin."}, {"text_idx": "#000008", "text": "Ta\u00f0 eru onnur skip a\u0301 lei\u00f0ini, skuldi t\u00f8rvur veri\u00f0 a\u0301 ti\u0301."}, {"text_idx": "#000009", "text": "206 fo\u0301lk eru umbor\u00f0 a\u0301 Ocean Explorer."}, {"text_idx": "#000010", "text": "Ta\u00f0 er avstralska fer\u00f0avinnufelagi\u00f0 Aurora Expeditions, i\u00f0 stendur fyri hesum tu\u0301rinum, sum Ocean Explorer er farin a\u0301."}]